આજકાલ યંગસ્ટર્સ પર ફિલ્મ બનાવવી ફિલ્મમેકર્સને ખૂબ જ પસંદ આવી રહી છે. જેમ કે ફિલ્મ ‘દિલ જંગલી’ના પોસ્ટર પર લખેલી ટેગલાઈનથી સ્પષ્ટ છે કે આ કોલેજ લાઈફથી લઈ રિયલ લાઈફ સુધી પહોંચવાની સ્ટોરી છે. કોરોલી નાયર (તાપસી પન્નુ) એક લંડન બેઝ્ડ બિઝનેસ ટાઈકૂનની એકની એક દીકરી છે. જે દિલ્હીમાં રહે છે. પોતાના પિતાની આશા કરતા વિપરીત તેને બિઝનેસમાં કોઈ જ રસ નથી. તે પોતાના સપનાનાં રાજકુમાર સાથે લગ્ન કરીને તેની મા બનવા ઈચ્છે છે. પોતાની લાઈફમાં સાચી ખુશી શોધતી કોરોલી દિલ્હી સ્થિત બ્રિટિશ કાઉન્સીલમાં ભણાવે છે.